נסים גיני

מצבה לזכרו של נסים גיני בהר הרצל
מצבה לזכרו של נסים גיני בקבר האחים לחללי הרובע היהודי, שבהר הזיתים
נסים גיני (י"א באדר תרצ"ח, 12 בפברואר 1938 – י"ז באייר תש"ח, 26 במאי 1948) הוא חלל מערכות ישראל הצעיר ביותר. הוא נהרג במלחמת העצמאות, בקרב על הרובע היהודי בירושלים.

==תולדות חייו==
גיני נולד בשנת 1938 למרים ויצחק. יצחק עלה בגפו מטורקיה בעקבות סבו שהיה חייל במלחמת העולם הראשונה ושנפל בארץ במלחמה זו. האם מרים עלתה ממרוקו. ניסים היה השלישי בין ארבעת ילדיהם.

הקרב על הרובע היהודי החל מיד לאחר החלטת האו"ם על תוכנית החלוקה, ב-29 בנובמבר 1947, ועל הרובע הוטל מצור. כאשר החל המצור, שהה אביו מחוץ לרובע, מנותק ממשפחתו. יחד עם אחרים מילדי הרובע, השתתף גם גיני בקרב להגנת הרובע.

בגיל תשע וחצי שימש כתצפיתן וכקשר המעביר ידיעות בין עמדות הלוחמים ברובע היהודי בתקופת מלחמת העצמאות. גם אחותו בת ה-14 ואחיו בן ה-12 סייעו ללוחמים.

ב-ט"ז באייר תש"ח, 25 במאי 1948, לאחר שכבר סיים את משמרתו כתצפיתן, שב לעמדת השמירה, וכאשר הבחין בתנועה חשודה הוציא את ראשו, ונפגע. הוא נפצע קשה מכדור שנורה מידי צלף. הקליע פגע באקדח מאוזר שהיה בעמדה, קנה האקדח התפוצץ ורסיסים פגעו בפניו. הקליע עצמו נכנס מהלחי ויצא מהעורף. ביום למחרת, י"ז באייר תש"ח, 26 במאי 1948, נפטר מפצעיו. הוא נמנה עם שמונה חללים שנותרו בבתי מחסה מבלי שלוחמי הרובע הספיקו לקוברם, ונקברו על ידי ערבי מקומי. לאחר מלחמת ששת הימים נתגלו שרידיהם, בכללם גופתו של גיני שזוהתה בוודאות עקב העובדה שהיה היחיד שעוד היו בפיו שיני חלב והועברו לקבר האחים לחללי הרובע היהודי.

גיני היה צעיר הנופלים במלחמות ישראל ככלל ובמלחמת העצמאות בפרט, שבמהלכה ולקראתה גויסו מאות נערים בני 12 ומעלה לפעילות צבאית בארגון "ההגנה", במסגרת הגדנ"ע ובמסגרות אחרות.

טקס הדלקת המשואות שפתח את חגיגות יום העצמאות ה-60 של מדינת ישראל עמד בסימן ילדי ישראל. חלקו הראשון של נאום יושבת ראש הכנסת, דליה איציק, התייחס בהרחבה לגיני כסמל לתרומת "דור תש"ח" להקמת המדינה, תוך הבעת צער וזעזוע על שימוש צבאי בילדים ובנערים.

==קישורים חיצוניים==

* 
*
*
* [http://www.chabad.org.il/Magazines/Article.asp?ArticleID=985&CategoryID=466 חייל בן תשע וחצי מגן על הרובע], בגיליון שיחת השבוע 906, באתר צעירי אגודת חב"ד, 14 במאי 2004
* 
* 
* 
* סמדר שיר, [http://z.ynet.co.il/short/content/2017/LifeCreation/article.aspx?id=9 "שאני אשב בבית ואחרים ימותו?"], בפרויקט [http://z.ynet.co.il/short/content/2017/LifeCreation "יצירת חיי"] של אתר ynet, אוקטובר 2017
* ח"כ יואל חסון, [http://facebook.com/MKHasson/videos/933064936863561 פוסט בדף הפייסבוק], 17 באפריל 2018
* סמדר פלד, [https://web.archive.org/web/20180425183449/https://www.10.tv/news/160820 "נתנו לו רובה, בגיל 10": סיפורו של חלל צה"ל הצעיר ביותר], באתר ערוץ 10, 18 באפריל 2018
* הספרייה הלאומית, [http://facebook.com/NationalLibraryIsrael/photos/2200565003323192 פוסט בדף הפייסבוק], 7 במאי 2019
*דני קושמרו מספר על נסים גיני בעצרת יום הזיכרון לחללי צה"ל ולנפגעי פעולות איבה התש"ף, [https://www.inn.co.il/News/News.aspx/435193 דקה 03:06], 27 באפריל 2020
*[https://glz.co.il/גלצ/תוכניות/דקה-ישראלית דקה ישראלית], באתר גל"צ, בתאריך 6 בדצמבר 2020 (יש ללחוץ על סימן ה PLAY ליד הפרק שלו רוצים להאזין)
*לינור בר-אל, [http://mazav.co.il/כתבות/מורשת/ילדים-גיבורים-סיפורם-של-חללי-צה-ל-הצעירים ילדים גיבורים: סיפורם של חללי צה"ל הצעירים], באתר חדר מצב, 14 באפריל 2021
*עיר דוד - ירושלים הקדומה, [http://facebook.com/cityofdavid.he/posts/4973052666081841 פוסט בדף הפייסבוק], 2 במאי 2022

קטגוריה:ישראלים במלחמת העצמאות
קטגוריה:ירושלים: אישים
קטגוריה:הרובע היהודי במלחמת העצמאות
קטגוריה:ילדים במלחמה
קטגוריה:יהודים הקבורים בהר הזיתים: חלקת הנביאים
קטגוריה:אישים הקבורים בקבר אחים
קטגוריה:חללי צה"ל במלחמת העצמאות
קטגוריה:ילדים ישראלים
קטגוריה:ישראלים שנולדו ב-1938
קטגוריה:ישראלים שנפטרו ב-1948